Document ID: 31991L0422

Direktiva Komisije
z dne 15. julija 1991
o prilagajanju Direktive Sveta 71/320/EGS o približevanju zakonodaje držav članic o zavornih napravah določenih kategorij motornih in priklopnih vozil, tehničnemu napredku
(91/422/EGS)
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske gospodarske skupnosti,
ob upoštevanju Direktive Sveta 71/320/EGS z dne 26. julija 1971 o približevanju zakonodaje držav članic o zavornih napravah določenih kategorij motornih in priklopnih vozil [1], kakor je bila nazadnje spremenjena z Direktivo Komisije 88/194/EGS [2], in zlasti člena 5 Direktive,
ker je glede na napredek v zavorni tehnologiji zdaj mogoče poostriti zahteve, predvsem pa zahtevati obvezno vgradnjo naprav za samodejno nastavljanje zavornih oblog v nekatera težka motorna in priklopna vozila, da bi izboljšali varnost v cestnem prometu;
ker so določbe te direktive skladne z mnenjem Odbora za prilagajanje tehničnemu napredku direktiv o motornih vozilih,
SPREJELA NASLEDNJO DIREKTIVO:
Člen 1
Priloge I, II, III, IV, V, VII, IX, X in XII k Direktivi 71/320/EGS se spremenijo skladno s prilogo k tej direktivi.
Člen 2
1. Po 1. oktobru 1991 nobena država članica iz razlogov, ki se nanašajo na zavorne naprave, ne sme:
- zavrniti podelitve EGS-homologacije ali izdaje kopije certifikata, predvidenega v zadnji alinei člena 10(1) Direktive Sveta 70/156/EGS [3], ali podelitve nacionalne homologacije za neki tip vozila ali
- prepovedati začetka uporabe vozil,
če zavorne naprave za tak tip vozila ali za taka vozila izpolnjujejo zahteve Direktive Sveta 71/320/EGS, nazadnje spremenjene s to direktivo.
2. Po 1. oktobru 1992 države članice:
- ne smejo več izdajati kopije certifikata, predvidenega v zadnji alinei člena 10(1) Direktive Sveta 70/156/EGS za tip vozila, katerega zavorne naprave ne izpolnjujejo zahtev Direktive 71/320/EGS, nazadnje spremenjene s to direktivo,
- lahko zavrnejo podelitev nacionalne homologacije za tip vozila, katerega zavorne naprave ne izpolnjujejo zahtev Direktive 71/320/EGS, nazadnje spremenjene s to direktivo.
3. Po 1. oktobru 1994 lahko države članice prepovejo začetek uporabe vozil, katerih zavorne naprave ne izpolnjujejo zahtev Direktive 71/320/EGS, nazadnje spremenjene s to direktivo.
Člen 3
Države članice sprejmejo predpise, potrebne za uskladitev s to direktivo, najpozneje do 1. oktobra 1991. O tem takoj obvestijo Komisijo.
Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.
Člen 4
Ta direktiva je naslovljena na države članice.
V Bruslju, 15. julija 1991

Labels: 7
3
15
8